
R A P O R T

asupra proiectului de Lege privind cooperarea judiciară 
 internaţională în  materie penală

În conformitate cu prevederile art.89 şi 107  din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond,în procedură de urgenţă,  cu proiectul de Lege privind cooperarea judiciară  internaţională în  materie penală, trimis cu adresa nr.P.L.X-377 din 15 iunie 2004, înregistrată sub nr.31/633 din  16 iunie  2004.

Potrivit prevederilor art.75 din Constituţie şi ale art. 86 alin.3, pct.2  din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege. 

Senatul  României a adoptat  proiectul de lege în şedinţa din 14 iunie 2004.

Consiliul Legislativ a avizat favorabil proiectul de lege, cu avizul nr.839 din 14 mai 2004.

Comisia pentru politică externă, sesizată  spre dezbatere  şi  avizare, a avizat favorabil proiectul de lege, conform avizului nr. P.L.X. 377 din 21 iunie 2004.

Proiectul de lege supus dezbaterii tratează unitar problematica privind cooperarea judiciară internaţională în materie penală, care reprezintă o componentă importantă a capitolului 24 al negocierilor de aderare a României la Uniunea Europeană – Cooperarea în domeniul justiţiei şi afacerilor  interne.
Prin prevederile cuprinse în această iniţiativă legislativă se urmăreşte armonizarea legislaţiei române în domeniul  cooperării judiciare internaţionale în materie  penală cu acquis-ul comunitar în domeniu.

Proiectul de lege, structurat în 11 titluri, cuprinde reglementări ce vizează extrădarea,  cooperarea cu statele membre ale  Uniunii Europene în baza unui mandat european de arestare  şi predare,  transferul de proceduri în materie penală,  recunoaşterea şi executarea hotărârilor penale,  transferarea persoanelor condamnate,  executarea comisiilor rogatorii internaţionale, înfăţişarea în statul solicitant a martorilor, experţilor şi persoanelor urmărite, comunicarea actelor de procedură, precum şi cazierul judiciar.

Totodată, prin iniţiativa legislativă supusă dezbaterii,  se prevede abrogarea unor acte normative ce asigură, în prezent, cadrul juridic pentru desfăşurarea cooperării judiciare internaţionale în materie penală, acte normative care în practică au dovedit o serie de  lacune.

Potrivit prevederilor art.60 din Regulamentul Camerei Deputaţilor, membrii  Comisiei juridice, de disciplină şi imunităţi au examinat proiectul de lege menţionat mai sus în şedinţa din 21 iunie 2004.

La lucrările comisiei  a participat, din partea Ministerului Justiţiei,  domnul  Aurel Segărceanu – şef serviciu.

După dezbateri cu caracter general, s-a trecut la examinarea proiectului de lege, concomitent cu examinarea amendamentelor formulate oral  în cursul dezbaterilor de către membrii comisiei.

Faţă de cele de mai sus, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind cooperarea judiciară  internaţională în  materie penală, cu amendamentele admise, astfel cum rezultă din Anexa la prezentul raport. 

Din numărul total de 23 de membri ai comisiei, au fost prezenţi la dezbateri  18 deputaţi.

În raport de obiectul şi conţinutul său, ce vizează  abrogarea unor legi organice, proiectul de lege face parte din categoria legilor organice.

                                 PREŞEDINTE, 


                                    SECRETAR,                          
                        Prof. univ.dr. Ion NEAGU                                           Florin IORDACHE 

Consilier 

DiaconuDumitra

ANEXA 

AMENDAMENTE ADMISE:

	Nr.

crt.
	Textul iniţial


	Text adoptat de comisie

(autorul amendamentului)
	Motivare
	Cameră Decizională

	1.
	ARTICOLUL 10

Non bis in idem


(1) Cooperarea judiciară internaţională nu este admisibilă dacă, în România sau în orice alt stat au fost iniţiate urmăriri penale pentru aceeaşi faptă, dacă:



a) 
printr-o hotărâre definitivă s-a dispus achitarea sau încetarea procesului penal;



b) 
pedeapsa aplicată în cauză, printr-o hotărâre definitivă de condamnare, a fost executată sau a format obiectul unei graţieri sau amnistii, în totalitatea ei ori asupra părţii neexecutate.
. . . . . . . . . . . . . . . . . . . . . . . . . . . . . . .

	ARTICOLUL 10

Non bis in idem


(1) Cooperarea judiciară internaţională nu este admisibilă dacă  în România sau în orice alt stat s-a desfăşurat un proces penal pentru aceeaşi faptă  şi  dacă:



a) 
printr-o hotărâre definitivă s-a dispus achitarea sau încetarea procesului penal;



b) 
pedeapsa aplicată în cauză, printr-o hotărâre definitivă de condamnare, a fost executată sau a format obiectul unei graţieri sau amnistii, în totalitatea ei ori asupra părţii neexecutate.
. . . . . . . . . . . . . . . . . . . . . . . . . . . . . . 
      Autor : deputat Ion Neagu.

	     Pentru concordanţă cu legislaţia română şi  respectarea principiului unicităţii pedepsei pentru aceeaşi faptă.
	Camera Deputaţilor

	2.
	    ARTICOLUL 85
Fapte care dau loc la predare


(1) 
În cazul în care mandatul european de arestare a fost emis pentru una din infracţiunile enumerate mai jos, indiferent de denumirea lor în statul emitent, şi care este sancţionată în statul emitent cu închisoarea sau o măsură de siguranţă privativă de libertate pe o perioadă de minimum 3 ani, predarea se va acorda chiar dacă nu este îndeplinită condiţia dublei incriminări:


1. 
apartenenţa la un grup infracţional organizat;


2.
terorism;


3.
infracţiuni privind traficul de persoane şi infracţiuni în legătură cu traficul de persoane;



4.
traficul de migranţi;


5.
exploatarea sexuală a copiilor şi pornografia infantilă;


6.
infracţiuni privind traficul de droguri sau precursori;


7.
infracţiuni privitoare la nerespectarea regimului armelor şi muniţiilor, materiilor explozive, materialelor nucleare şi a altor materii radioactive;


8.
infracţiuni de corupţie, infracţiuni asimilate infracţiunilor de corupţie, infracţiuni în legătură directă cu infracţiunile de corupţie şi infracţiuni împotriva intereselor financiare ale Comunităţilor Europene;


9.
spălarea banilor;


10.
falsificare de monedă şi alte valori, falsificare de valori străine, inclusiv falsificarea monedei euro;


11.
infracţiuni săvârşite prin intermediul reţelelor şi sistemelor informatice sau de comunicaţii;


12.
infracţiuni împotriva mediului înconjurător, inclusiv traficul ilegal al speciilor animale protejate şi al speciilor şi varietăţilor vegetale protejate;


13.
ajutorul la intrarea şi şederea în situaţii ilegale;


14.
omuciderea voluntară, vătămarea corporală gravă;


15.
traficul de ţesuturi sau organe umane;


16.
lipsirea de libertate în mod ilegal, arestarea nelegală şi cercetarea abuzivă;


17.
rasismul şi xenofobia,


18.
tâlhăria şi pirateria;


19.
trafic ilegal de bunuri culturale, inclusiv antichităţile şi operele de artă;


20.
înşelăciune;


21.
deturnare de fonduri;


22.
infracţiuni contra proprietăţii intelectuale;


23.
înşelăciunea cu privire la calitatea mărfurilor;


24.
fals material în înscrisuri oficiale, fals intelectual şi uz de fals;


25.
trafic ilegal de substanţe hormonale şi alţi factori de creştere;


26.
trafic de vehicule furate;


27.
viol;


28.
sclavie;


29.
distrugere şi distrugere calificată, săvârşită prin incendiere, explozie sau prin orice alt asemenea mijloc şi dacă rezultă pericol public;


30.
infracţiuni pentru care competenţa de judecată aparţine Curţii Penale Internaţionale;


31.
sechestrare de aeronave şi vapoare;


32.
sabotaj.


. . . . . . . . . . . . . . . . . . . . . . . . . . . 
      
	ARTICOLUL 85
Fapte care dau loc la predare


(1) 
În cazul în care mandatul european de arestare a fost emis pentru una din infracţiunile enumerate mai jos, indiferent de denumirea lor în statul emitent, şi care este sancţionată în statul emitent cu închisoarea sau o măsură de siguranţă privativă de libertate pe o perioadă de minimum 3 ani, predarea se va acorda chiar dacă nu este îndeplinită condiţia dublei incriminări:



1. 
apartenenţa la un grup infracţional organizat;


2.
terorismul;


3.
infracţiunile privind traficul de persoane şi infracţiuni în legătură cu traficul de persoane;



4.
traficul de migranţi;


5.
exploatarea sexuală a copiilor şi pornografia infantilă;


6.
infracţiunile privind traficul de droguri sau precursori;


7.
infracţiunile privitoare la nerespectarea regimului armelor şi muniţiilor, materiilor explozive, materialelor nucleare şi a altor materii radioactive;


8.
infracţiunile de corupţie, infracţiunile asimilate infracţiunilor de corupţie, infracţiunile în legătură directă cu infracţiunile de corupţie şi infracţiunile împotriva intereselor financiare ale Comunităţilor Europene;


9.
spălarea banilor;


10.
falsificarea de monedă şi alte valori, falsificarea de valori străine, inclusiv falsificarea monedei euro;


11.
infracţiunile săvârşite prin intermediul reţelelor şi sistemelor informatice sau de comunicaţii;


12.
infracţiunile împotriva mediului înconjurător, inclusiv traficul ilegal al speciilor animale protejate şi al speciilor şi varietăţilor vegetale protejate;


13.
ajutorul la intrarea şi şederea în situaţii ilegale;


14.
omuciderea voluntară, vătămarea corporală gravă;


15.
traficul de ţesuturi sau organe umane;


16.
lipsirea de libertate în mod ilegal, arestarea nelegală şi cercetarea abuzivă;


17.
rasismul şi xenofobia,


18.
tâlhăria şi pirateria;


19.
traficul ilegal de bunuri culturale, inclusiv antichităţile şi operele de artă;


20.
înşelăciunea;


21.
deturnarea de fonduri;


22.
infracţiunile contra proprietăţii intelectuale;


23.
înşelăciunea cu privire la calitatea mărfurilor;


24.
falsul material în înscrisuri oficiale, falsul intelectual şi uzul de fals;


25.
traficul ilegal de substanţe hormonale şi alţi factori de creştere;


26.
traficul de vehicule furate;


27.
violul;


28.
sclavia;


29.
distrugerea şi distrugerea calificată, săvârşită prin incendiere, explozie sau prin orice alt asemenea mijloc şi dacă rezultă pericol public;



30.
infracţiunile pentru care competenţa de judecată aparţine Curţii Penale Internaţionale;


31.
sechestrarea de aeronave şi vapoare;


32.
sabotajul.


. . . . . . . . . . . . . . . . . . . . . . . . . . 
 Autor : deputat Ştefan Cazimir.

	       Pentru acurateţe gramaticală şi concordanţă în exprimare.

